| View in browser
Site Παιδικά Contact
Με αφορμή την Παγκόσμια Ημέρα Παιδικού Βιβλίου
σας προτείνουμε τα πιο ξεχωριστά παιδικά βιβλία!
Στις εκδόσεις Φουρφούρι αφιερώνουμε όλη μας την ενέργεια, τη διάθεση και τη φαντασία στη δημιουργία των πιο πολύχρωμων, διασκεδαστικών και πρωτότυπων βιβλίων που συναρπάζουν την παιδική φαντασία και συντροφεύουν γονείς και παιδιά στα όμορφα νοητικά ταξίδια τους.
ΟΛΟΙ ΕΛΕΥΘΕΡΟΙ ΚΑΙ ΙΣΟΙ
Θα ’θελες να κάνεις τη φωνή σου να ακουστεί δυνατά ή, ακόμα καλύτερα, να αναλάβεις δράση για να αλλάξεις τα πράγματα; Ήρθε η ώρα να διαβάσεις την Οικουμενική Διακήρυξη των Δικαιωμάτων του Ανθρώπου! Μάθε ποια είναι τα δικαιώματά σου και ποια είναι τα δικαιώματα των άλλων. Πώς να τα διεκδικείς και πώς να τα προστατεύεις. Μάθε το πλαίσιο μέσα στο οποίο ένας άνθρωπος μπορεί και πρέπει να ζει με ισότητα και ελευθερία. Και γιατί κάτι καταλήγει να μην είναι δίκαιο για κάποιους, ενώ δείχνει να συμφέρει τους υπόλοιπους. ΓΙΑ ΕΝΑΝ ΠΙΟ ΔΙΚΑΙΟ ΚΑΙ ΒΙΩΣΙΜΟ ΚΟΣΜΟ! ΜΙΑ ΣΥΝΕΡΓΑΣΙΑ ΤΩΝ ΕΚΔΟΣΕΩΝ ΦΟΥΡΦΟΥΡΙ ΜΕ ΤΟ ΜΗ ΚΕΡΔΟΣΚΟΠΙΚΟ ΣΩΜΑΤΕΙΟ ΔΙΚΤΥΟ ΓΙΑ ΤΑ ΔΙΚΑΙΩΜΑΤΑ ΤΟΥ ΠΑΙΔΙΟΥ.
Ανακάλυψε το βιβλίο!
## ΤΟ ΜΕΓΑΛΟ ΒΙΒΛΙΟ ΤΩΝ ΜΟΥΣΕΙΩΝ Από την Αθήνα στο Παρίσι, από τη Ρώμη στο Άμστερνταμ, από το Πεκίνο στην Πόλη του Μεξικού, περιηγηθείτε σε 12 υπέροχα μουσεία! Ανακαλύψτε ανεκτίμητους θησαυρούς που θα σας ταξιδέψουν στην αρχαία και τη νεότερη Αθήνα, στη Ρωσία των Τσάρων, στην Κίνα του Μεσαίωνα, στο Μεξικό του 20ού αιώνα, σε θάλασσες και ωκεανούς, σε πύργους και παλάτια! Περιλαμβάνονται δύο σπουδαία ελληνικά μουσεία: Το Μουσείο της Ακρόπολης και το Μουσείο Μπενάκη! Προλογίζει ο Επιστημονικός Διευθυντής του Μουσείου Μπενάκη, Γιώργης Μαγγίνης.
Ανακάλυψε το βιβλίο!
Δύο νέες σειρές βιβλίων που αξίζει να ανακαλύψετε
Η λευκή ποντικίνα Τίλντα και η μύγα Σελήνη θα σας κρατήσουν την καλύτερη συντροφιά!
ΤΙΛΝΤΑ - ΠΟΣΟ ΧΑΙΡΟΜΑΙ ΠΟΥ ΗΡΘΕΣ!
Είναι Τετάρτη. Κι όπως κάθε Τετάρτη πρωί, η Τίλντα Μηλοκουκουτσάκη ψήνει το ζεστό της κέικ, ώστε το απόγευμα να υποδεχθεί τους φίλους της για τσάι. Το σπίτι της ποντικίνας μυρίζει υπέροχα! Τι είναι, όμως, αυτό που βλέπει ξαφνικά μπροστά της; Μα ένα αβγό! Και το αβγό, όπως όλοι ξέρουν, πρέπει να έχει μια φωλιά, μαλακή και ζεστή. Η αγαπημένη της παρέα θα τη βοηθήσει να φροντίσει αυτή τη νέα άφιξη που – ποιος ξέρει; – ίσως γίνει η αφορμή για να μαζεύονται ακόμα περισσότεροι φίλοι στο σπίτι της κάθε Τετάρτη γύρω από ένα καλοψημένο και μοσχομυριστό κέικ!
Η ΣΕΛΗΝΗ ΣΤΟ ΠΑΡΙΣΙ
Η Σελήνη είναι μια μύγα και η αλήθεια είναι ότι της αρέσουν όλα όσα αρέσουν στις μύγες. Μια μέρα όμως, εντελώς τυχαία και χωρίς να το καταλάβει, μπαίνει σε ένα αεροπλάνο με προορισμό το Παρίσι, την πόλη του φωτός. Αυτό το φως ακολουθεί, και όσο πετά για να το βρει, εντυπωσιάζεται από τις μουσικές, τα χρώματα, τις γεύσεις και τους ανθρώπους μιας πόλης που θα έχει για πάντα μια θέση στην καρδιά της! Η σειρά θα συνεχιστεί με τις περιπέτειες της μύγας Σελήνης και σε άλλες αγαπημένες και μακρινές πόλεις του κόσμου!
Ο Λύκος συνεχίζεται!
## ΟΥΠΣ! Ο ΛΥΚΟΣ ΤΟ 'ΣΚΑΣΕ! Η πόλη είναι σε πανικό! Ο λύκος πάει, το ’σκασε απ’ τον Ζωολογικό. Έχει αναστατώσει τους πάντες, μα πιο πολύ απ’ όλους, τους αστυνομικούς! Όμως, η Χριστίνα τι σκαρώνει; Από τότε που «τα βρήκε» με τον λύκο, του παραστέκεται διαρκώς. Θα κατορθώσει άραγε να «τη φέρει» στους αστυνομικούς και να βοηθήσει τον λύκο να κρυφτεί; Οι περιπέτειες του αγαπημένου μας λύκου συνεχίζονται με ένα ακόμα βιβλίο!
Ανακάλυψε το βιβλίο!
Ο εικονογράφος Ιούλιος Μαρουλάκης στις εκδόσεις Φουρφούρι!
## ΣΑΦΑΡΙ ΓΙΑ ΒΡΟΜΥΛΟΥΣ Μια ιστορία θα σας πω. Χωρίς σαπούνι και νερό. Για έναν τύπο βρομερό. Μην είσαι εσύ; Μην είμαι εγώ; Ένας ατρόμητος εξερευνητής αποφασίζει να γυρίσει όλον τον κόσμο και να ψάξει παντού, στη θάλασσα και στη στεριά, στα δέντρα και στα βουνά, στη ζούγκλα και στην τούνδρα, ποιος είναι εκείνος που βρομάει πιο πολύ! Μια μαϊμού από το Κατμαντού και μια φοράδα από τη Γρανάδα φαίνεται να κερδίζουν αυτόν τον περίεργο διαγωνισμό, όμως νέοι βρομύλοι κάνουν την εμφάνισή τους σε κάθε σελίδα και ο ανταγωνισμός μεγαλώνει όλο και πιο πολύ! Όμως, μια στιγμή, σνιφ σνιφ, από πού έρχεται αυτή η μυρωδιά; ΑΠΟ ΚΑΠΟΥ ΠΙΟ ΚΟΝΤΑ…
Ανακάλυψε το βιβλίο!
Οι θαλασσινές περιπέτειες της Σίσσης μόλις ξεκίνησαν!
## Η ΣΙΣΣΗ ΤΩΝ ΕΠΤΑ ΘΑΛΑΣΣΩΝ «Μπορεί να μην έχω γίνει ακόμη η Σίσση των επτά θαλασσών. Αλλά θα γίνω. Αυτό είναι το όνειρό μου. Και δεν είναι εύκολο όνειρο, το γνωρίζω. Ούτε συνηθισμένο. Και πολλοί μου λένε (σχεδόν όλοι) ότι είναι αδύνατο. Αλλά εγώ τουλάχιστον θα βάλω τα δυνατά μου και θα το προσπαθήσω. Και θα γυρίσω όλη τη γη, από την καλή κι από την ανάποδη… Θα έρθεις μαζί μου;» Ένα συναρπαστικό βιβλίο για τη μαγεία της εξερεύνησης και τη δύναμη που χρειάζεται για να πιστεύεις στα όνειρά σου και να υποστηρίζεις τις επιθυμίες σου στον περίγυρό σου όσο μοναδικές κι αν είναι αυτές.
Ανακάλυψε το βιβλίο!
Brainfood Εκδοτική
Εμπεδοκλέους 28 & Σουρή 20, Τ.Κ. 12131, Περιστέρι, Αθήνα Greece
210 2514123
contact@brainfoodmedia.gr
You received this email because you signed up on our website or made purchase from us.